69-årig mand fundet død tæt på sin bopæl.

Politiet har lørdag formiddag haft flere eftersøgningshold i gang for at lede efter den 69-årige Jørn Christensen fra Dokkedal ved Storvorde. Klokken 11.15 blev eftersøgningen indstillet, fordi manden blev fundet død på en mark tæt ved sin bopæl. Den 69-årige var diabetiker og blev meldt savnet fredag aften ved 19.20-tiden. Politiet mener ikke, at der ligger en forbrydelse bag dødsfaldet.